OpenLLM-France/wikimedia huggingface dataset:
# Purificació (religió)

Hom anomena purificació, en un context religiós, a l'acció i efecte de tornar al cos la seva puresa. Hom hi recorre com a mesura de neteja, normalment com a símbol de la puresa de l'ànima en certes cerimònies religioses.
La purificació estava molt estesa entre els hebreus, grecs i romans. En casos extraordinaris, s'immolava a un home entenent que la mort purificava tot un poble. Els reus d'assassinat, adulteri, incest, etc. eren sotmesos a purificacions especials.
Amb la mateixa finalitat de purificació es pren aigua beneïda en entrar a una església i en fa aspersions el sacerdot, pràctiques que entre els musulmans tenen equivalent en les ablucions.

## Referències

* Aquest article conté material del diccionari enciclopèdic popular il·lustrat Salvat dels anys 1906 a 1914 que es troba en el domini públic.
# Referèndum eslovac de 1998

Els dies 25 i 26 de setembre de 1998 es va celebrar a Eslovàquia un referèndum per a prohibir la privatització d'empreses estatals d'importància estratègica. Encara que va ser aprovat pel 84,3% dels votants, la participació va ser només del 44,1% i el referèndum va ser declarat invàlid per falta de participació, ja que es requeria almenys el 50%.

## Referències

* ↑ Nohlen, D & Stöver, P (2010) Elections in Europe: A data handbook, p1747 ISBN 978-3-8329-5609-7
* ↑ Nohlen & Stöver, p1752
# Referèndum del Kirguizstan de 2003

El 2 de febrer de 2003 es va celebrar un doble referèndum al Kirguizstan, organitzat pel president del país Askar Akayev arran les protestes ocorregudes en 2002. Es preguntava als votants per la ratificació o revocació del mandat presidencial d'Akayev (fins a 2005) i si aprovaven una sèrie d'esmenes constitucionals. En tots dos referèndums, el "Sí " va guanyar per un ampli marge enmig d'acusacions de frau.

## Referències

* ↑ Election Profile Arxivat 2014-09-10 a Wayback Machine. IFES
* ↑ Kirgisistan, 2. Februar 2003 : Verbleib Präsident Akajews bis Ende 2005 Direct Democracy
* ↑ Kirgisistan, 2. Februar 2003 : Verfassungsreform Direct Democracy
# Remedios Villalba Muñoz

Remedios Villalba Muñoz (Valladolid, 10 de desembre de 1887, - Valladolid, 22 de febrer de 1952) fou una compositora, pianista i pedagoga espanyola, germana d'Alberto, Enrique, Luis i Marcelino, tots ells també músics compositors. Fou deixeble del seu pare, igual que els seus germans. Amb Marcelino va col·laborar en la preparació de cors en els suburbis de Valladolid, dirigint alguns recitals de piano. Amb 12 anys va oferir un concert de piano en el Palau Reial de Madrid davant els reis. A part del piano, també tocava el violí i l'arpa. El 1935 va ingressar en el monestir cistercenc de Santa Clara la Real de Huelgas (Valladolid) i va dur amb ella el piano de la família Villalba. Amb aquest va ser mestra de moltes deixebles, algunes de les quals van ser destacades professionals. Remedios Villalba guardà algunes de les obres dels seus germans Luís i Marcelino i preparà el cant litúrgic del monestir harmonitzant algunes de les obres que havien escrit, segons les necessitats del culte.

## Referències

* ↑ Diccionario de la Música Española e Hispanoamericana (en castellà). Sociedad General de Autores y Editores, 2002, p. 915. ISBN 84-8048-313-X.
# Raïssa Akhmàtova

Raïssa Soltamuràdovna Akhmàtova (en txetxè: Раиса Солтамурадовна Ахматова; Grozni, 13 de desembre de 1928 – 29 de gener de 1992) va ser una poeta txetxena, popular especialment entre els txetxens i ingúixos. Entre 1961 i 1983 va presidir la Unió d'Escriptors de la República Socialista Soviètica Autònoma de Txetxènia-Ingúixia (RSSA de Txetxènia-Ingúixia). Akhmàtova va ser l'única dona guardonada amb el títol de poeta del poble de Txetxènia-Ingúixia. Membre del Partit Comunista de la Unió Soviètica, va presidir el Soviet Suprem de l'RSSA de Txetxènia-Ingúixia de 1963 a 1985. El seu arxiu, compost per més de 600 documents, va ser destruït quan les forces russes van cremar els Arxius Nacionals Txetxens durant la primera guerra de Txetxènia.

## Obra publicada

* Khome respublika (Respublika rodnaia) (1957)
* Bei mne, veter, v litso (1959)
* Idu k tebe (1960)
* Trudnaia liubov (1963)
* Otkrovenie (1964).

## Referències

* ↑ The Chechens.

## Enllaços externs

* Raïssa Akhmàtova a l'enciclopèdia Mirslov Arxivat 2016-03-03 a Wayback Machine. (rus)
# Regió d'Olomouc

La Regió d'Olomouc (txec: Olomoucký kraj) és una subdivisió (kraj) de la República Txeca, que antigament formà part de la regió històrica de Moràvia, llevat una petita part de Silèsia. La capital és Olomouc. Altres poblacions de la Regió d'Olomouc són Jeseník, Přerov, Šumperk, Prostějov o Vrahovice.

## Enllaços externs

* Pàgina oficial (txec)
* Estadístiques regionals
# Ranger (Texas)

Ranger és una població dels Estats Units a l'estat de Texas. Segons el cens del 2000 tenia 2.584 habitants.

## Demografia

Segons el cens del 2000, Ranger tenia 2.584 habitants, 989 habitatges, i 616 famílies. La densitat de població era de 142,5 habitants/km².
Dels 989 habitatges en un 28% hi vivien nens de menys de 18 anys, en un 43,7% hi vivien parelles casades, en un 14,7% dones solteres, i en un 37,7% no eren unitats familiars. En el 34,5% dels habitatges hi vivien persones soles el 18,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,33 i el nombre mitjà de persones que vivien en cada família era de 3.
Per edats la població es repartia de la següent manera: un 22,7% tenia menys de 18 anys, un 17,4% entre 18 i 24, un 20,9% entre 25 i 44, un 19,4% de 45 a 60 i un 19,7% 65 anys o més.
L'edat mediana era de 36 anys. Per cada 100 dones de 18 o més anys hi havia 93,8 homes.
La renda mediana per habitatge era de 22.500 $ i la renda mediana per família de 28.255 $. Els homes tenien una renda mediana de 24.333 $ mentre que les dones 15.946$. La renda per capita de la població era d'11.698 $. Aproximadament el 14,4% de les famílies i el 18,3% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Ranger». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 12 agost 2010].
* ↑ «Geographic Comparison Table- Ranger». American Fact Finder. Oficina del Cens dels Estats Units, 12-01-2010. Arxivat de l'original el 2011-06-06. [Consulta: 12 agost 2010].
# Resolució 633 del Consell de Seguretat de les Nacions Unides

La Resolució 633 del Consell de Seguretat de les Nacions Unides, aprovada per unanimitat el 30 de maig de 1989 després de considerar un informe del Secretari General de les Nacions Unides sobre la Força de les Nacions Unides d'Observació de la Separació, el Consell va observar els seus esforços per establir una pau duradora i justa a l'Orient Mitjà.
La resolució va demanar a les parts implicades que implementessin de manera immediata la Resolució 338 del Consell de Seguretat de les Nacions Unides (1973), va renovar el mandat de la Força d'Observadors durant un altre període de sis mesos fins al 30 de novembre de 1989 i va demanar que el Secretari General enviés un informe sobre la situació al final d'aquest període.

## Vegeu també

* Llista de resolucions del Consell de Seguretat de les Nacions Unides 601 a la 700 (1987 - 1991)
* Alts del Golan

## Enllaços externs

* PDF Text de la Resolució a UN.org
# Molí del Fortuny

Molí del Fortuny és una obra del Catllar (Tarragonès) inclosa a l'Inventari del Patrimoni Arquitectònic de Catalunya.

## Descripció

Es veuen clarament dos tipus de construcció. La més antiga és documentada l'any 1726 i es coberta per una volta de canó. En el mateix lloc hi ha part del muntatge de les moles. La part més nova és del segle xviii. A frec de camí s'hi veu desaiguat i pel darrere la bassa daigua amb el seu rodó.

## Referències

* ↑ «Molí del Fortuny». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 23 agost 2021].

## Enllaços externs

* «Molí del Fortuny». Mapa de recursos culturals. Diputació de Tarragona.
# Jordi IV de Geòrgia

Jordi IV fou rei de Geòrgia de cap al 1213 fins al 1223. Era fill (únic mascle) de la reina Tamara havent estat associat al tron des del 1206. Se l'anomena Lasha que vol dir "Llum del món". Va néixer el 1194
Va ser governador de Kars del 1209 al 1212.
Des del començament va voler convertir-se en monarca absolut però va trobar una forta oposició de la noblesa que no solament no volia perdre privilegis sinó recuperar-ne dels perduts.
El rei estava enamorat d'una dona de les classes baixes (una camperola de Kakhètia), amb qui va tenir un fill anomenat David però la noblesa no li va permetre de casar-se, ni va reconèixer el fill com a hereu. Jordi va restar fidel al seu amor i mai es va casar amb cap altra dona.
El Papa li va demanar de participar en una sisena croada però si va començar els preparatius no els va acabar. El 1220 els mongols van entrar a Geòrgia per primer cop i després van entrar altres vegades saquejant el país però sense voler conquerir-lo.
Jordi IV, ferit en una de les batalles, va morir el 18 de gener del 1223, i el va succeir la seva germana Russudan.

## Referències

* Assiatiani, Nodar; Bendianachvili, Alexandre. Histoire de la Géorgie. París: Harmattan, 1997. ISBN 2-7384-6186-7.
# Libellula angelina

Libellula angelina és una espècie de libèl·lula pertanyent a la família Libellulidae.

## Descripció

* El color varia des del daurat fins al marró rovellat. Té una franja fosca al centre de l'abdomen i un patró distintiu de marques fosques a les ales.
* L'abdomen és, relativament, curt i ample.
* El cos és notablement més curt que la seua envergadura alar.

## Hàbitat

Viu als llacs i aiguamolls d'aigua dolça.

## Distribució geogràfica

Es troba al centre i el nord de la Xina, el Japó (Honshu, Shikoku, Kyushu, etc.), Corea del Nord i Corea del Sud.

## Estat de conservació

Està amenaçada d'extinció per la destrucció i degradació del seu hàbitat natural (especialment, l'expansió urbana), la desaparició dels herbassars (els quals són emprats com a refugi per les femelles i els mascles immadurs) i la introducció d'espècies exòtiques (com ara, el cranc de riu americà -Procambarus clarkii-, la perca americana -Micropterus salmoides- i el coipú -Myocastor coypus-) que la depreden directament o es nodreixen de les plantes aquàtiques que li són vitals per a subsistir. En el cas específic del Japó, se la considera un tresor natural i gaudeix de la protecció del Ministeri de Medi Ambient d'ençà de l'any 1993, la qual cosa comporta que la seua captura està prohibida per llei però no així la salvaguarda del seu hàbitat.

## Referències

* ↑ uBio (anglès)
* 1 2 3 ARKive Arxivat 2009-05-04 a Wayback Machine. (anglès)
* ↑ Inoue, K. (2006). "Libellula angelina." 2006 Llista Vermella de la UICN. Unió Internacional per a la Conservació de la Natura, edició 2006. [Consulta: 6 abril 2023]
* ↑ The Global Invasive Species Database (anglès)

## Bibliografia

* Baillie, J. i Groombridge, B., 1996. Llista Vermella d'Espècies Amenaçades de la UICN 1996. UICN, Gland, Suïssa.
* Fukui, M., 1987. Records of interspecific hybrid between Libellula quadrimaculata asahinai and Libellula angelina. Tombo 30(1–4): 36–43.
* Fukui, M., 1993. Observation on the larval growth of Libellula angelina. Tombo 36(1–4): 18.
* Groombridge, B. (ed.), 1994. 1994 IUCN Red List of Threatened Animals. UICN, Gland, Suïssa.
* Hamada, K. i Inoue, K., 1983. The dragonflies of Japan in colour. Kodansha, Tòquio.
* Inoue, K., 2004. Critical species of Odonata in Japan. Journal of Odonatology 7(2): 311–324.
* UICN, 1990. Llista Vermella d'Animals Amenaçats de la UICN 1990. UICN, Gland, Suïssa i Cambridge, la Gran Bretanya.
* Okudaira, M., Sugimura, M., Ishida, S., Kojima, K., Ishida, K. i Aoki, T., 2001. Dragonflies of the Japanese Archipelago in Colour — The Optimum Pictorial Guidebook to the Odonata of Japan. Hokkaido Uni. Press., Sapporo, el Japó.
* O'Toole, C., 2002. The New Encyclopedia of Insects and Their Allies. Oxford University Press, Oxford.

## Enllaços externs

* Asia Dragonfly Arxivat 2007-12-18 a Wayback Machine. (anglès)
* The Oita Dragonfly Society Arxivat 2006-02-10 a Wayback Machine. (anglès)
# Baró de Viver

El barri de Baró de Viver és un dels set barris de què es compon el districte barceloní de Sant Andreu. Fou un dels quatre conjunts de Cases Barates aixecats a la ciutat a finals dels anys 20 del segle xx.

## Història

Es va construir en uns terrenys que el Patronat de l'Habitatge de Barcelona, a través del Foment de l'Habitatge Popular, va comprar a la marquesa de Castellbell el 1928, a la riba dreta del riu Besòs, en terrenys que llavors encara pertanyien a Santa Coloma de Gramenet. El barri va portar el nom de Baró de Viver degut a Darius Rumeu i Freixa, segon baró de Viver i alcalde de Barcelona entre 1924 i 1930, durant la dictadura de Miguel Primo de Rivera. La Segona República Espanyola va canviar el nom pel de Pi i Margall, però el règim del general Franco va tornar a l'antic nom de Baró de Viver.
El 1941, l'Ajuntament de Barcelona se'n queda el patrimoni, del qual es fa càrrec l'Institut Municipal de l'Habitatge, després Patronat Municipal de l'Habitatge, que construí 334 habitatges unifamiliars entre el riu Besòs, els tallers de la Renfe i el polígon industrial del Besòs. Va passar a formar part de la ciutat de Barcelona, juntament amb el veí barri de Bon Pastor (Sant Andreu).
El 1958 i el 1959 es va produir una darrera arribada de població d'immigrants, que van construir els nous blocs, i el 1985 es porta a terme una reforma del barri arran de l'aprovació del PERI. El radical aïllament del barri ha estat trencat per les Rondes de Dalt i del Litoral que l'envolten, el soterrament de les línies d'alta tensió que anaven per la llera del Besòs i la transformació de les seves ribes en un parc, així com la construcció d'una estació de metro.

## Vegeu també

* Festa Major del Baró de Viver

## Enllaços externs

* Baró de Viver, a la web de l'Ajuntament Arxivat 2011-10-23 a Wayback Machine.
# Kalona

Kalona és una ciutat dels Estats Units a l'estat d'Iowa. Segons el cens del 2000 tenia 2.293 habitants.

## Demografia

Segons el cens del 2000, Kalona tenia 2.293 habitants, 947 habitatges, i 597 famílies. La densitat de població era de 431,9 habitants/km².
Dels 947 habitatges en un 27,2% hi vivien nens de menys de 18 anys, en un 55,5% hi vivien parelles casades, en un 6,3% dones solteres, i en un 36,9% no eren unitats familiars. En el 33,4% dels habitatges hi vivien persones soles el 16,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,32 i el nombre mitjà de persones que vivien en cada família era de 3.
Per edats la població es repartia de la següent manera: un 23,5% tenia menys de 18 anys, un 7,2% entre 18 i 24, un 24,4% entre 25 i 44, un 21,1% de 45 a 60 i un 23,8% 65 anys o més.
L'edat mediana era de 41 anys. Per cada 100 dones de 18 o més anys hi havia 74,7 homes.
La renda mediana per habitatge era de 33.750 $ i la renda mediana per família de 45.897 $. Els homes tenien una renda mediana de 30.776 $ mentre que les dones 24.974 $. La renda per capita de la població era de 22.474 $. Entorn del 5% de les famílies i el 6,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Kalona». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 6 agost 2010].
* ↑ «Geographic Comparison Table- Kalona». American Fact Finder. Oficina del Cens dels Estats Units, 12-01-2010.
# Junts per Segart

Junts per Segart (abreujat com a JPS) és un partit polític valencià d'àmbit local radicat al municipi de Segart fundat per l'alcalde i part dels regidors del Partit Popular a este poble. Actualment té la majoria absoluta al consistori de Segart.

## Història

L'alcalde de Segart des de finals de 2018, Francisco José Garriga García, prengué el relleu com a alcalde després de la dimissió de l'alcalde Vicent de Paül (qui havia sigut alcalde dins de les llistes del BNV i el PP). Francisco Garriga, també del PP, va fundar la formació Junts per Segart i decidí no anar sota el paraigües del PP degut a diferents desacords amb el partit. A les eleccions municipals espanyoles de 2019 el partit va traure quatre regidors dels cinc disponibles, guanyant per majoria absoluta les eleccions. Degut a l'ecassa població de Segart, les eleccions es fan segon el mètode electoral de llistes obertes.

### Resultats electorals

| Elecció | Vots | % | Escons | +/– | Candidat | Govern |
| 2019 | 71 | 57,72 | 4 / 5 | Nou | Francisco J. Garriga | Majoria |
| 2023 | 84 | - | 4 / 5 | Nou | Francisco J. Garriga | Majoria |

## Referències

* 1 2 https://val.levante-emv.com/morvedre/2019/05/17/alcalde-segart-deja-pp-liderar/1875981.html
* ↑ https://www.levante-emv.com/comarcas/3529/bloc-segart-presenta-programa-cien-personas/298896.html
* ↑ https://eleconomico.es/comarca/99993-
* ↑ https://www.levante-emv.com/morvedre/2019/04/25/candidaturas-comarca/1866329.html
* ↑ http://www.argos.gva.es/ahe/pls/argos_elec/DMEDB_Elecmunicipios.informeElecDetallado?aNMuniId=46224&aNNumElec=1&aVTipoElec=L&aVFechaElec=2019&aVLengua=v
* ↑ https://eleconomico.es/comarca/130809-los-partidos-independientes-dan-la-sorpresa-en-la-baronia
# Kara Gözlüler

Els Kara Gözlü foren una tribu turca de Pèrsia (modern Iran), dependent inicialment de la tribu dels shamlu en el període safàvida. Van agafar el nom d'un dels seus beis, i es van establir a Hamadan (una branca al Fars). Van donar suport a Nadir Shah i després als zand, però al final del període zand van ajudar els qajar i van tenir un paper important en l'ascens d'aquesta dinastia al poder. Nombrosos membres de la tribu van tenir un paper destacat i foren grans homes d'estat, destacant Muhammad Hussein Khan (mort 1824/1825) que va ajudar a pujar al tron a Aga Muhammad Shah, i cinc dels seus fills que van estar entre el principals polítics i militars del temps de Fat·h-Alí Xah Qajar, Muhammad Xah Qajar i Nàssir-ad-Din Xah Qajar i dos d'ells es van casar amb princeses qajars. Al segle xix podien aixecar 7.000 guerrers. El 1930 es calcula que eren uns 300.000, totalment sedentaris.

## Bibliografia

* MacDonald Kinneir, A geographical memoir of the Persian Empire, Londres, 1813
# Kara Kobi

Kara Kobi (en rus: Кара Кобы) és un poble de la república de l'Altai, a Rússia, que el 2016 tenia 244 habitants, pertany al districte d'Ongudai.

## Referències

* ↑ http://www.ongudai-ra.ru/index.php/%D0%BD%D0%BE%D0%B2%D0%BE%D1%81%D1%82%D0%B8/peredvizhnoj-fap-nachal-rabotu-v-ongudajskom-rajone
* ↑ https://www.lawmix.ru/zakonodatelstvo/1955751
# Leptolalax nahangensis

Leptolalax nahangensis és una espècie d'amfibi que viu al Vietnam.
Està amenaçada d'extinció per la pèrdua del seu hàbitat natural.

## Referències

* van Dijk, P.P. & Swan, S. 2004. Leptolalax nahangensis. Llista Vermella d'Espècies Amenaçades de la UICN 2006. Consulta: 7 d'abril del 2008.
# Aquamarine (cràter)

Aquamarine és un cràter sobre la superfície de (2867) Šteins, situat amb el sistema de coordenades planetocèntriques 7.2 ° de latitud nord i 120.3 ° de longitud est. Fa un diàmetre de 0.37 km. El nom va ser fet oficial per la UAI el nou de maig de 2012 i fa referència a l'aiguamarina, una arietat blava del beril.

## Referències

* ↑ "Aquamarine (cràter)". Gazetteer of Planetary Nomenclature. USGS Astrogeology Research Program. (anglès)
* ↑ Busbey III, Arthur B.; Coenraads, Robert R.; Willis, Paul; Roots, David. Time Life Books. The Nature Company Guides: Rocks and Fossils (en (anglès)), 1996.
# Llengües mordovianes

Les llengües mordovianes són un subgrup de les llengües fino-volgaiques, propera a l'udmurt, mari i komi. Es divideix en dues parles, gairebé inintel·ligibles entre si:
* Mokša (un terç dels mordovians), de pigmentació més fosca, que viuen al SE del riu Sura, en els antics gubernija de Penza i Krasnoslovodsk.
* Erz'a (dos terços dels mordovians), situats al NE del riu Oka, entre els antics gubernija de Kazan, Samara, Tambov i Nijni Nóvgorod.
També inclouen petits grups, com els qaratai, grup de mokša que habiten al districte de Kamsko Urtinsk (Tatarstan), i que fou aconvertit a l'islam en el segle xviii, alhora que han acabat adoptant com a llengua el tàtar, tot i que oficialment són ortodoxos; i els teryukhans, que viuen a Nizhni Novgorod i que han adoptat totalment la llengua i cultura russes.
Lingüísticament, J. Budenz els classifica com a fínics meridionals, amb finesos i maris, i Damner com a fínics del Volga. Setälä els considera intermedis entre els finesos i els mari. Les dues parles es diferencien fonèticament perquè la š finoúgrica es manté en mokša però en erz'a esdevé č, així šejec i šapama esdevenen čejer i čapamo, que originen happami en finès i savanyú en hongarès. Tanmateix, concorda amb les llengües baltofíniques i amb el mari en la despalatalització de *n', que dona nola (mordovià), nuole (finès), nal (mari), nyal (hongarès) i nul (komi).
| | Nominatiu | Genitiu | Datiu | Ablatiu | Translatiu | Il·latiu | Inessiu | Elatiu | Prolatiu | Latiu | Abessiu | Causatiu |
| Erzya | мастор | масторонь | масторонен | мастордо | масторкс | масторс | масторсо | масторсто | масторга | мастору | масторвтомо | - |
| Moksha | мастор | масторонь | масторти | масторда | масторкс | масторс | масторса | масторста | масторга | масторс | масторфтома | масторонкса |

## Referències

* ↑ Grenoble, L.A.. Language Policy in the Soviet Union (en anglès). Springer Science & Business Media, 2006, p. 80. ISBN 9780306480836 [Consulta: 16 maig 2021]. «The Finno-Ugric languages spoken in the regions around Moscow are on the Finno-Cheremisic branch of the family, which itself divides into two sub-groups, the Cheremisic sub-branch, which includes Low Mari and High Mari, and the Finno-Mordvinic sub-branch, which includes two Mordvinic languages, Moksha and Erzya.»
* ↑ Ylikoski, Jussi; Aikio, Ante. Sámit, sánit, sátnehámit: riepmočála Pekka Sammallahtii miessemánu 21. beaivve 2007 (en anglès). Suomalais-Ugrilainen Seura, 2007, p. 116. ISBN 9789525150957 [Consulta: 16 maig 2021]. «In the earliest binary tree models (Budenz 1879: 38; Donner 1879: 156; Korhonen 1981: 27; Setälä 1926: 54; Szij 1990: 21-58) Mordvinic was described as an intermediate language between the Finnic languages and the more eastern Uralic languages, whereas the position of Saamic was gradually attached to that of Finnic.»

## Vegeu també

* Literatura mordoviana

## Enllaços externs

* Arxiu sobre la llengua erzya Arxivat 2007-05-14 a Wayback Machine.
* MP3s en mordovià Arxivat 2008-01-29 a Wayback Machine.
# Lluís Rubió i Bosch

Lluís Rubió i Bosch (Barcelona, 1920 - Barcelona, 2012) fou un jugador d'hoquei sobre patins català de la dècada de 1940.

## Trajectòria

A començament dels quaranta jugà pel CH Turó, Club Patí i Unió Club. L'any 1943 fitxà pel RCD Espanyol, on jugà durant set temporades i guanyà set Campionats de Catalunya i quatre d'Espanya.
El 1947 formà part de la primera selecció espanyola de la història, que acabà en tercera posició al Campionat del Món. També jugà amb la selecció catalana (dita de Barcelona).

## Palmarès
### RCD Espanyol

* Campionat de Catalunya:
** 1943, 1944, 1946, 1947, 1948, 1949, 1950
* Campionat d'Espanya:
** 1944, 1947, 1948, 1949

## Referències

* 1 2 3 «Lluís Rubio Bosch». Gran Enciclopèdia Catalana, 31-10-2014. [Consulta: 7 setembre 2016].
* 1 2 «Perfil a rinkhockey». rinkhockey.net. [Consulta: 7 setembre 2016].